CELEX: 32009R0286
Language: lt
Date: 2009-04-07 00:00:00
Title: 2009 m. balandžio 7 d. Komisijos reglamentas (EB) Nr. 286/2009, kuriuo į Saugomų kilmės vietos nuorodų ir saugomų geografinių nuorodų registrą įtraukiami tam tikri pavadinimai ( Melva de Andalucía (SGN), Caballa de Andalucía (SGN), Ovos Moles de Aveiro (SGN), Castagna di Vallerano (SKVN))

8.4.2009   
            
            
               LT
            
            
               Europos Sąjungos oficialusis leidinys
            
            
               L 94/15
            
         
      KOMISIJOS REGLAMENTAS (EB) Nr. 286/2009
   2009 m. balandžio 7 d.
   kuriuo į Saugomų kilmės vietos nuorodų ir saugomų geografinių nuorodų registrą įtraukiami tam tikri pavadinimai (Melva de Andalucía (SGN), Caballa de Andalucía (SGN), Ovos Moles de Aveiro (SGN), Castagna di Vallerano (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:
   
               (1)
            
            
               Remiantis Reglamento (EB) Nr. 510/2006 6 straipsnio 2 dalies pirma pastraipa ir taikant 17 straipsnio 2 dalį, Ispanijos paraiškos registruoti pavadinimus Melva de Andalucía ir Caballa de Andalucía, Portugalijos paraiška registruoti pavadinimą Ovos Moles de Aveiro ir Italijos paraiška registruoti pavadinimą Castagna di Vallerano paskelbtos Europos Sąjungos oficialiajame leidinyje
                   (2).
            
         
               (2)
            
            
               Komisija prieštaravimo pareiškimų pagal Reglamento (EB) Nr. 510/2006 7 straipsnį negavo, todėl šie pavadinimai turi būti įregistruoti,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodyti pavadinimai įregistruojami.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. balandžio 7 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL C 177, 2008 7 12, p. 18 (Melva de Andalucía), OL C 177, 2008 7 12, p. 21 (Caballa de Andalucía), OL C 184, 2008 7 22, p. 42 (Ovos Moles de Aveiro), OL C 190, 2008 7 29, p. 7 (Castagna di Vallerano).
   
      PRIEDAS
      
                  1.
               
               
                  Sutarties I priede išvardyti žmonėms vartoti skirti žemės ūkio produktai:
                  
                     1.6. klasė.   Švieži ar perdirbti vaisiai, daržovės ir grūdinės kultūros
                  
                  ITALIJA
                  
                     Castagna di Vallerano (SKVN)
                  
                     1.7. klasė.   Šviežia žuvis, moliuskai ir vėžiagyviai bei iš jų pagaminti produktai
                  
                  ISPANIJA
                  
                     Melva de Andalucía (SGN)
                  
                     Caballa de Andalucía (SGN)
               
            
                  2.
               
               
                  Šio reglamento I priede nurodyti maisto produktai:
                  
                     2.4. klasė.   Duona, pyragaičiai, pyragai, konditerijos gaminiai, sausainiai ir kiti kepiniai
                  
                  PORTUGALIJA
                  
                     Ovos Moles de Aveiro (SGN)